Preotul care a făcut declarațiile scandaloase despre viol și femeile musulmane a demisionat din funcția de prodecan al Facultății de Teologie Ortodoxă. Surse: Răducă se va pensiona în cursul acestui an

Preotul care a făcut declarațiile scandaloase despre viol și despre femeile musulmane a demisionat din funcția de prodecan al Facultății de Teologie Ortodoxă, a anunțat Universitatea din București. Potrivit surselor Edupedu.ro, profesorul Vasile Răducă împlinește vârsta de pensionare în cursul acestui an.

“Universitatea din București anunță că profesorul Vasile Răducă și-a depus, în după-amiaza acestei zile, demisia din funcția de prodecan al Facultății de Teologie Ortodoxă ‘Justinian Patriarhul’”, se arată într-un comunicat remis Edupedu.ro.